ai4bharat/Pralekha huggingface dataset:
তথ্যওসম্প্রচারমন্ত্রক
ভারতে নিউজ অন এআইআর রেডিও লাইভ স্ট্রিমিং-এর ক্রমতালিকা
উত্তরপ্রদেশে নিউজ অন এআইআর-এর ১০ লক্ষের বেশি শ্রোতা বিভিন্ন শহরে রয়েছেন
নয়াদিল্লী, ৩ ডিসেম্বর, ২০২১
বিভিন্ন বেতার অনুষ্ঠানের সঠিক শ্রোতার পরিমাণ জানতে প্রসার ভারতী শ্রোতা গবেষণা বিভাগ উদ্যোগ নিয়েছে। আকাশবাণীর নিউজ অন এআইআর অ্যাপের মাধ্যমে লাইভ স্ট্রিমিং-এর মাধ্যমে অনুষ্ঠান শোনার ক্ষেত্রে মুম্বাই, পুনে এবং ব্যাঙ্গালোরে বিশেষ জনপ্রিয়তা দেখা যাচ্ছে। এই তিনটি শহরে ১০ লক্ষের বেশি মানুষ আকাশবাণীর অনুষ্ঠান নিউজ অন এআইআর অ্যাপের মাধ্যমে শোনেন। ইন্দোর শহরেও প্রায় ১০ লক্ষ মানুষ নিউজ অন এআইআর অ্যাপ ব্যবহার করেন। পাটনা, লক্ষ্ণৌ, হায়দ্রাবাদ এবং জাতীয় রাজধানী অঞ্চল দিল্লীতে এই সংখ্যা ৭ লক্ষ ৫০ হাজারের কাছাকাছি। উত্তরপ্রদেশের লক্ষ্ণৌ, আগ্রা এবং মিরাটেও প্রায় ১০ লক্ষ মানুষ নিউজ অন এআইআর অ্যাপ ব্যবহার করে রেডিও শোনেন।
ক্রমতালিকার বিচারে পুনে প্রথম, বেঙ্গালুরু দ্বিতীয় স্থানে রয়েছে। প্রথম ১০এ জাতীয় রাজধানী অঞ্চল দিল্লী, হায়দ্রাবাদ, মুম্বাই এবং লক্ষ্ণৌ স্থান করে নিয়েছে।
আকাশবাণীর জনপ্রিয় অনুষ্ঠানগুলির মধ্যে বিবিধ ভারতী ন্যাশনাল, অস্মিতা মুম্বাই, আকাশবাণী মালয়ালম, রেনবো কন্নড় কমনবিলু এবং আকাশবাণী নিউজ ২৪X৭ প্রথম ১০এ স্থান করে নিয়েছে। আকাশবাণী রাগম, এফএম রেনবো লক্ষ্ণৌ, আকাশবাণী লক্ষ্ণৌ, বারাণসী, আগ্রা, গোরক্ষপুর এবং পাটনা কেন্দ্রের অনুষ্ঠান অত্যন্ত জনপ্রিয়।
আকাশবাণীর ২৪০টিরও বেশি বিভাগের অনুষ্ঠান বর্তমানে প্রসার ভারতীর সরকারি অ্যাপ নিউজ অন এআইআর-এ শোনা যাচ্ছে। ভারতের বাইরে ৮৫টির বেশি দেশে নিউজ অন এআইআর অ্যাপের মাধ্যমে অনুষ্ঠান শোনার প্রবণতা বাড়ছে। ১৫ নভেম্বর থেকে ৩০ নভেম্বর সময়কালে দেশের কোন শহরে আকাশবাণীর কোন অনুষ্ঠান জনপ্রিয় তা জানতে চাইলে নিচের লিঙ্কে ক্লিক করুনঃ-
https://pib.gov.in/PressReleseDetail.aspx?PRID=1777651
CG/CB/NS
(Visitor Counter : 92
কর্মী, জন-অভিযোগএবংপেনশনমন্ত্রক
গ্রিন, অরেঞ্জ ও রেড জোনগুলিতে বিভিন্ন মামলার শুনানীর ক্ষেত্রে ক্যাটের নতুন নীতি-নির্দেশিকা
নয়াদিল্লি, ০২ মে, ২০২০
নতুন দিল্লিতে কেন্দ্রীয় প্রশাসনিক ট্রাইব্যুনালের  চেয়ারম্যানের নির্দেশ অনুযায়ী, নিম্নলিখিত বিজ্ঞপ্তি জারি করা হয়েছে :
কেন্দ্রীয় স্বরাষ্ট্র মন্ত্রকের পক্ষ থেকে গত ২৪শে মার্চ ও গত ১৪ই এপ্রিল জারি করা নির্দেশ অনুযায়ী, লকডাউন চলাকালীন সময় কেন্দ্রীয় প্রশাসনিক ট্রাইব্যুনালের প্রধান বেঞ্চ সহ সারা দেশে ছড়িয়ে থাকা শাখা কার্যালয়গুলির কাজকর্ম তেসরা মে পর্যন্ত বন্ধ রাখা হয়। স্বরাষ্ট্র মন্ত্রকের পক্ষ থেকে গতকাল পয়লা মে কোভিড-১৯ পরিস্থিতির মূল্যায়ন করে বিভিন্ন এলাকাকে তিন ভাগে, যথাক্রমে – রেড, অরেঞ্জ ও গ্রিন জোন – এ চিহ্নিত করা হয়েছে। এই এলাকাগুলিতে কিছু কিছু ক্ষেত্রে কাজকর্মে নিষেধাজ্ঞা জারি থাকছে এবং কিছু ক্ষেত্রে অনুমতি দেওয়া হয়েছে। এই নির্দেশিকার প্রেক্ষিতে কেন্দ্রীয় প্রশাসনিক ট্রাইব্যুনালের কাজকর্ম পরিচালনায় নিম্নলিখিত নির্দেশ জারি করা হয়েছে।
গ্রিন জোন – এ থাকা শাখা কার্যালয় বা আদালতগুলি স্বরাষ্ট্র মন্ত্রকের জারি করা নীতি-নির্দেশিকা অনুযায়ী কাজকর্ম পরিচালনা করবে। সেই সঙ্গে, সামাজিক দূরত্ব বজায় রাখার পাশাপাশি, প্রত্যক্ষ যোগাযোগ এড়িয়ে যাওয়ার ব্যাপারেও তাদের উপযুক্ত ব্যবস্থা গ্রহণ করতে হবে। সংশ্লিষ্ট এলাকাগুলিতে হাইকোর্টের কর্মপরিচালন পদ্ধতিতেও যতটা সম্ভব একই ধরনের পদক্ষেপ নেওয়া হবে। সংশ্লিষ্ট শাখা কার্যালয়ের প্রধান হাইকোর্টের বার অ্যাসোসিয়েশনের সভাপতির সঙ্গে কথা বলে এ ব্যাপারে সিদ্ধান্ত নেবেন। শাখা কার্যালয়ের রেজিস্ট্রারের পক্ষ থেকে কর্মচারীদের কাজকর্মের পদ্ধতির ব্যাপারে মতামত চাওয়া হবে। এই প্রেক্ষিতে যে সিদ্ধান্ত গৃহীত হবে তা প্রধান বেঞ্চের রেজিস্ট্রিতে পাঠানো হবে।
অন্যদিকে, রেড  এবং অরেঞ্জ জোনগুলিতে যে সমস্ত শাখা রয়েছে, সেখানে জরুরি মামলাগুলি ই-মেল মারফৎ দাখিল করা যেতে পারে। তবে, জরুরি-ভিত্তিতে মামলা দাখিলের ক্ষেত্রে সংশ্লিষ্ট শাখার রেজিস্ট্রারের সঙ্গে যোগাযোগ করতে হবে। এর পর, সংশ্লিষ্ট শাখার রেজিস্ট্রার দাখিল হওয়া মামলাগুলি ই-মেল মারফৎ আইনজীবী বা বাদি-বিবাদি পক্ষের কাছে পৌঁছে দেবেন। ঐ শাখার রেজিস্ট্রার যদি দাখিল হওয়া মামলার প্রযুক্তিগত বিষয়ে সন্তুষ্ট হন, তা হলে তিনি সংশ্লিষ্ট বিষয়টি অবিলম্বে শাখার প্রধানকে জানাবেন। এরপর, সংশ্লিষ্ট শাখা প্রধান দায়ের করা মামলাটির গ্রহণযোগ্যতা মূল্যায়ন করে শুনানীর ব্যাপারে সিদ্ধান্ত নেবেন।
সমস্ত প্রক্রিয়া সম্পর্কিত বিস্তারিত বিবরণ দিয়ে শাখা প্রধান, প্রধান বেঞ্চের রেজিস্ট্রির সঙ্গে আলোচনা করবেন। একই সঙ্গে এটাও সুনিশ্চিত করা হবে যে, ভিডিও কনফারেন্সে মামলার শুনানীতে অংশগ্রহণকারীদের উপযুক্ত পোশাক কেমন হবে।
সংশ্লিষ্ট শাখার বার অ্যাসোসিয়েশনের আইনজীবীরা যদি বকেয়া মামলাগুলির ভিডিও কনফারেন্সের মাধ্যমে শুনানীর বিষয়ে সম্মত হন, সেক্ষেত্রে প্রধান শাখার রেজিস্ট্রি শুনানীর জন্য মামলাগুলি চিহ্নিত করবেন এবং প্রতিটি মামলার নির্দিষ্ট সময়ে শুনানী হবে। মামলার শুনানীর জন্য দৈনিক-ভিত্তিতে উপযুক্ত সময় শাখা প্রধান স্থির করবেন।
মামলা শুনানীর ক্ষেত্রে এই ব্যবস্থা আগামি ১৭ই মে বা নতুন করে নির্দেশ জারি না হওয়া পর্যন্ত কার্যকর থাকবে।
(CG/BD/SB
ক্রেতা, খাদ্যএবংগণবন্টনমন্ত্রক
আরও চারটি রাজ্য ও কেন্দ্রশাসিত অঞ্চল আজ এক দেশ এক রেশন কার্ড প্রকল্পে যুক্ত হয়েছে
নয়াদিল্লী, ১ আগস্ট, ২০২০
কেন্দ্রীয় উপভোক্তা বিষয়ক, খাদ্য ও গণবন্টন দপ্তরের মন্ত্রী শ্রী রাম বিলাস পাসওয়ান আজ এক দেশ এক রেশন কার্ড পরিকল্পনা বিষয়ে কাজের অগ্রগতি খতিয়ে দেখেন। জম্মু ও কাশ্মীর, মনিপুর, নাগাল্যান্ড এবং উত্তরাখন্ড এই চারটি রাজ্য/কেন্দ্রশাসিত অঞ্চলগুলির খাদ্য ও গণবন্টন ব্যবস্থাপনায় প্রয়োজনীয় কারিগরি প্রস্তুতির কথা মাথায় রেখে বর্তমানে ২০টি রাজ্য ও কেন্দ্রশাসিত অঞ্চলকে এক দেশ এক রেশন কার্ড পরিকল্পনার সঙ্গে যুক্ত করা হয়েছে। এই চারটি রাজ্য/কেন্দ্রশাসিত অঞ্চলকে অন্তর্ভুক্ত করার ফলে পয়লা আগস্ট পর্যন্ত এক দেশ এক রেশন কার্ড প্রকল্পের আওতায় এসেছে মোট ২৪ রাজ্য/কেন্দ্রশাসিত অঞ্চল। এই ২৪টি রাজ্য/কেন্দ্রশাসিত অঞ্চলগুলি হল বিহার, দাদরা, নগর হাভেলী, দমন ও দিউ, গোয়া, গুজরাত, হরিয়ানা, হিমাচলপ্রদেশ, জম্মু-কাশ্মীর, ঝাড়খন্ড, কর্ণাটক, কেরল, মধ্যপ্রদেশ, মহারাষ্ট্র, মনিপুর, মিজোরাম, নাগাল্যান্ড, ওড়িশা, পাঞ্জাব, রাজস্থান, সিকিম, তেলেঙ্গানা, ত্রিপুরা, উত্তরাপ্রদেশ এবং উত্তরাখন্ড। এই রাজ্য/কেন্দ্রশাসিত অঞ্চলগুলির ৬৫ কোটি মানুষ অর্থাৎ মোট জনসংখ্যার প্রায় ৮০ শতাংশ এখন জাতীয় খাদ্য সুরক্ষা আইনের আওতায় এসেছে। এরফলে এক রাজ্য/কেন্দ্রশাসিত অঞ্চল থেকে অন্য রাজ্য/কেন্দ্রশাসিত অঞ্চলে রেশন কার্ড নিয়ে গিয়েও যেকেউ খাদ্যশস্য পেতে পারেন। ২০২১ সালের মার্চ মাসে বাকি রাজ্য/কেন্দ্রশাসিত অঞ্চল গুলিকে এই কর্মসূচির আওতায় নিয়ে আসার লক্ষ্য নির্ধারণ করা হয়েছে।
এক দেশ এক রেশন কার্ড খাদ্য এবং গণবন্টন দপ্তরের একটি গুরুত্বপূর্ণ পদক্ষেপ। ২০১৩ সালে জাতীয় খাদ্য সুরক্ষা আইনের আওতায় সমস্ত সুবিধাভাগীর খাদ্য সুরক্ষার অধিকার সুনিশ্চিত করার লক্ষ্যেই এই উদ্যোগ নেওয়া হয়েছে। দেশে এক জায়গা থেকে অন্য জায়গায় যেখানেই কেউ যাক না কেন যাতে তারা সুনির্দিষ্ট খাদ্যশস্য পান সেই লক্ষ্য পূরণে এই উদ্যোগ গ্রহণ করা হয়েছে। এই পরিকল্পনায় সমস্ত রাজ্য/কেন্দ্রশাসিত অঞ্চলগুলির সহযোগিতায় গণবন্টন ক্ষেত্রে সুসংহত পরিচালন ব্যবস্থাপনা গড়ে তোলার উদ্যোগ নেওয়া হয়েছে। জাতীয় খাদ্য সুরক্ষা আইনের সুবিধাভোগী পরিযায়ী শ্রমিকরা, যারা কাজের সন্ধানে জন্য ঘন ঘন তাদের বাসস্থানের জায়গা পরিবর্তন করে থাকে বর্তমান এই ব্যবস্থাপনার মাধ্যমে তাদের নিজস্ব বায়োমেট্রিক ভিত্তিক রেশন কার্ড অথবা আধারের সঙ্গে সংযুক্ত রেশন কার্ডের মাধ্যমে যেকোন ন্যায্য মূল্যের দোকান থেকে তাদের খাদ্যশস্য সংগ্রহ করতে পারবেন।
(CG/SS/NS
নীতিআয়োগ
‘ভারতীয় কৃষিক্ষেত্রে সংস্কার’ এর লক্ষে মহারাষ্ট্রের মুখ্যমন্ত্রীর তত্ত্ববধানে মূখ্যমন্ত্রীদের উচ্চক্ষমতা সম্পন্ন একটি কমিটি গঠন করা হয়েছে
নয়াদিল্লী, ০১ জুলাই, ২০১৯
প্রধানমন্ত্রী শ্রী নরেন্দ্র মোদীর নেতৃত্বে এনডিএ সরকার কৃষি, গ্রামোন্নয়ণ, জল সংরক্ষণ এবং তার যথাযথ ব্যবহারকে সর্বোচ্চ অগ্রাধিকার দিয়ে থাকে। প্রধানমন্ত্রী তাঁর প্রতিশ্রুতি রক্ষার জন্য এবং নীতি আয়োগের পরিচালন পর্ষদের বৈঠকে বিভিন্ন সিদ্ধান্ত বাস্তবায়িত করার লক্ষে ‘ভারতীয় কৃষিক্ষেত্রে পরিবর্তন’ এর উদ্দেশ্যে মুখ্যমন্ত্রীদের একটি উচ্চক্ষমতা সম্পন্ন কমিটি গঠন করেছেন। এই কমিটি ২ মাসের মধ্যে তাদের রিপোর্ট জমা দেবেন।
এই কমিটির সদস্যরা হলেনঃ-
১। শ্রী দেবেন্দ্র ফড়নবিশ , মুখ্যমন্ত্রী, মহারাষ্ট্র 
২। শ্রী এইচ ডি কুমারস্বামী, মুখ্যমন্ত্রী,কর্ণাটক 
৩। শ্রী মনোহরলাল খাট্টার, মুখ্যমন্ত্রী, হরিয়ানা, 
৪। শ্রী পেমা খান্ডু, মুখ্যমন্ত্রী, অরুণাচল প্রদেশ, 
৫। শ্রী বিজয় রূপানী, মুখ্যমন্ত্রী, গুজরাট, 
৬। শ্রী যোগী আদিত্যনাথ, মুখ্যমন্ত্রী, উত্তরপ্রদেশ , 
৭। শ্রী কমল নাথ, মুখ্যমন্ত্রী, মধ্যপ্রদেশ , 
৮। শ্রী নরেন্দ্র সিং তোমর , কেন্দ্রীয় কৃষি, গ্রামোন্নয়ন ও পঞ্চায়েতিরাজ মন্ত্রী , 
৯। শ্রী রমেশ চাঁদ , সদস্য, নীতি আয়োগ 
এই কমিটি যে বিষয়গুলি নিয়ে কাজ করবে সেগুলি হল,
১। কৃষিক্ষেত্রে সংস্কার এবং কৃষকদের আয়বৃদ্ধির জন্য নানা পদ্ধতি নিয়ে আলোচনা করা। আলোচনার থেকে যে সিদ্ধান্তগুলি পাওয়া যাবে সেগুলি রাজ্য/কেন্দ্রশাসিত অঞ্চলগুলির মাধ্যমে নির্দিষ্ট সময়ে বাস্তবায়ন
২। ১৯৫৫ সালের নিত্যপ্রয়োজনীয় আইনের বিভিন্ন দিক বিশ্লেষণ করে তার মধ্যে কিছু পরিবর্তন আনা, যার ফলে কৃষি বিপণনে এবং পরিকাঠামোয় বেসরকারি বিনিয়োগকে আকৃষ্ট করা যাবে
৩। ই-ন্যাম, গ্রাম সহ কেন্দ্রের প্রাসঙ্গিক নানা যোজনার সঙ্গে বিপণনের সংস্কারের বিভিন্ন পন্থাপদ্ধতির নানা পরামর্শ
৪। কৃষিপণ্যের রপ্তানী, খাদ্য প্রক্রিয়াকরণ, আধুনিক বাজার পরিকাঠামোর জন্য বিনিয়োগ বৃদ্ধির লক্ষে নতুন নীতির পরামর্শ
৫। আন্তর্জাতিক মানের কৃষি-প্রযুক্তির ব্যবহার এবং কৃষিক্ষেত্রে অগ্রণী রাষ্ট্রগুলি উন্নত মানের যে সব বীজ ও রোপণ সংক্রান্ত জিনিষ ব্যবহার করে সেগুলির এদেশে সহজলভ্যতার লক্ষে নানা পরামর্শ
৬। কৃষকদের আয়বৃদ্ধি ও কৃষিক্ষেত্রে সংস্কারের লক্ষে প্রাসঙ্গিক নানা পরামর্শ
মুখ্যমন্ত্রীদের উচ্চক্ষমতাসম্পন্ন এই কমিটির জন্য প্রয়োজনীয় পরিষেবা নীতি আয়োগ থেকে পাওয়া যাবে।
CG/CB
(Visitor Counter : 101
শিল্পওবাণিজ্যমন্ত্রক
কৃষি পণ্যের রপ্তানী বাড়ানোর নীতি
নয়াদিল্লী, ৫ ফেব্রুয়ারি, ২০২১
সরকার কৃষি পণ্যের রপ্তানীর বিষয়ে একটি সর্বাঙ্গীন নীতির প্রচলন করেছে। এর মধ্য দিয়ে আন্তর্জাতিক স্তরে কৃষি পণ্যের ব্যবসা-বাণিজ্যে গুরুত্বপূর্ণ ভূমিকা পালন করা যাবে এবং কৃষকদের আয় বৃদ্ধি পাবে। কৃষি পণ্যের রপ্তানী সংক্রান্ত নীতির মূল বৈশিষ্ট্যগুলি হল :
১) কৃষি পণ্যের রপ্তানী বাড়ানোর জন্য বিভিন্ন ধরণের সামগ্রী চিহ্নিত করা, যার ফলে কৃষি পণ্যের রপ্তানী বৃদ্ধি পায়। এখানে পচনশীল সামগ্রীর ওপর বিশেষ গুরুত্ব দেওয়া হয়েছে।
২) নতুন, শুধুমাত্র ভারতে পাওয়া যায় এ ধরণের শস্য, জৈব চাষ এবং প্রথাগত কৃষি পণ্যের রপ্তানী করতে উৎসাহ দেওয়া।
৩) কৃষকদের কৃষি বাজারের ব্যবস্থা করা, বিভিন্ন বিধি-নিষেধ দূর করা এবং পরিষ্কার পরিচ্ছন্নতা বজায় রাখা।
৪) কৃষি পণ্যের রপ্তানীতে আন্তর্জাতিক স্তরে ভারতের অংশীদারিত্ব দ্বিগুণ করার জন্য আন্তর্জাতিক মূল্য শৃঙ্খলে যুক্ত হওয়া।
৫) বিদেশের বাজারে রপ্তানীর সুযোগ তৈরি করে কৃষকদের লভ্যাংশ বাড়ানো।
কৃষি পণ্যের রপ্তানী সংক্রান্ত নীতির অঙ্গ হিসেবে বিভিন্ন জেলায় নির্দিষ্ট ফসলকে চিহ্নিত করা হয়েছে। এরপর সেই ফসল বিদেশে রপ্তানী করতে সাহায্য করার জন্য নানা উদ্যোগ নেওয়া হয়েছে। এর জন্য বিভিন্ন ক্লাস্টার শনাক্ত করা হয়েছে।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন শিল্প ও বাণিজ্য প্রতিমন্ত্রী শ্রী হরদীপ সিং পুরি।
প্রধানমন্ত্রীরদপ্তর
প্রাক্তন মার্কিন রাষ্ট্রপতি জর্জ এইচ ডব্লিউ বুশের প্রয়াণে প্রধানমন্ত্রী শ্রী নরেন্দ্র মোদীর শোক প্রকাশ
নয়াদিল্লি, ০১ ডিসেম্বর, ২০১৮
প্রাক্তন মার্কিন রাষ্ট্রপতি জর্জ এইচ ডব্লিউ বুশের প্রয়াণে প্রধানমন্ত্রী শ্রী নরেন্দ্র মোদী শোক প্রকাশ করেছেন।
এক বার্তায় প্রধানমন্ত্রী বলেছেন, “প্রাক্তন রাষ্ট্রপতি জর্জ এইচ ডব্লিউ বুশের প্রয়াণে বুশ পরিবার ও মার্কিন জনগণকে আমার সমবেদনা জানাই। বিশ্ব ইতিহাসে সংকটজনক পরিস্থিতির মোকাবিলায় তাঁর নেতৃত্ব বিশেষভাবে স্মরণীয় হয়ে থাকবে।
প্রাক্তন রাষ্ট্রপতি জর্জ এইচ ডব্লিউ বুশ ভারতের সঙ্গে মার্কিন যুক্তরাষ্ট্রের সম্পর্ককে সর্বদা গুরুত্ব দিয়েছেন। তাঁর অনুপস্থিতি সর্বদা অনুভূত হবে। তাঁর আত্মার শান্তি কামনা করি”।
SSS/PM/SB
(Visitor Counter : 72
নারীওশিশুবিকাশমন্ত্রক
প্রধানমন্ত্রী রাষ্ট্রীয় বাল পুরস্কারের জন্য মনোনয়ন জমা দেওয়ার সময়সীমা বৃদ্ধি
নয়াদিল্লি, ১২ সেপ্টেম্বর, ২০১৯
কেন্দ্রীয় মহিলা ও শিশুকল্যাণ মন্ত্রক ২০২০-র প্রধানমন্ত্রী রাষ্ট্রীয় বাল পুরস্কারের জন্য আবেদনপত্র জমা দেওয়ার সময়সীমা আগামী ৩০শে সেপ্টেম্বর পর্যন্ত বাড়িয়েছে। মন্ত্রকের এই সিদ্ধান্তের ফলে কেবলমাত্র অনলাইন পদ্ধতিতে www.nca-wcd.nic.in ওয়েব পোর্টালে আবেদন করা যাবে।
মহিলা ও শিশুকল্যাণ মন্ত্রক মেধাবী শিশু, ব্যক্তিবিশেষ ও প্রতিষ্ঠানকে তাদের অসামান্য অবদানের স্বীকৃতিস্বরূপ সম্মানিত করতে প্রধানমন্ত্রী রাষ্ট্রীয় বাল পুরস্কার চালু করে। ‘বাল শক্তি পুরস্কার’ এবং ‘বাল কল্যাণ পুরস্কার’ – এই দুটি বিভাগে পুরস্কার দেওয়া হয়ে থাকে। উদ্ভাবন, ক্রীড়া, শিল্প ও সংস্কৃতি, সমাজসেবা ও সাহসিকতার ক্ষেত্রে যে সমস্ত ছেলে-মেয়েরা অসামান্য অবদান রেখেছে তার স্বীকৃতিস্বরূপ ‘বাল শক্তি পুরস্কার’ দেওয়া হয়ে থাকে। অন্যদিকে, ব্যক্তিবিশেষ ও প্রতিষ্ঠানগুলিকে শিশুকল্যাণ, শিশু সুরক্ষা ও অন্যান্য ক্ষেত্রে অবদানের স্বীকৃতিস্বরূপ ‘বাল কল্যাণ পুরস্কার’ দেওয়া হয়।
পুরস্কারের বিশদ নীতি-নির্দেশিকা উপরোক্ত ওয়েবসাইটে দেওয়া রয়েছে। প্রতি বছর প্রজাতন্ত্র দিবস উদযাপনের পূর্ববর্তী সপ্তাহে ভারতের রাষ্ট্রপতি এই পুরস্কার প্রাপকদের হাতে তুলে দেন। প্রধানমন্ত্রীও পুরস্কার প্রাপকদের পৃথকভাবে সংবর্ধনা জানান।
CG/BD/DM
(Visitor Counter : 43
প্রধানমন্ত্রীরদপ্তর
মিশরের গ্র্যান্ড মুফতির সঙ্গে প্রধানমন্ত্রীর সাক্ষাৎ
নতুন দিল্লি, ২৫শে জুন, ২০২৩
প্রধানমন্ত্রী শ্রী নরেন্দ্র মোদী মিশরে তাঁর রাষ্ট্রীয় সফর চলাকালীন ২৪শে জুন গ্র্যান্ড মুফতি ড. শাওকি ইব্রাহিম আলমের সঙ্গে সাক্ষাৎ করেছেন।
গ্র্যান্ড মুফতি তাঁর সম্প্রতিক ভারত সফরের কথা উল্লেখ করেন। দু’দেশের মধ্যে শক্তিশালী সাংস্কৃতিক ও জনসাধারণের মধ্যে সম্পর্কের বিষয়টিও তিনি তুলে ধরেন। গ্র্যান্ড মুফতি, প্রধানমন্ত্রীর নেতৃত্ব সমন্বয় ও বহুত্ববাদের প্রসারের প্রশংসাও করেন।
আলোচনায় সামাজিক ও ধর্মীয় সম্প্রীতি এবং জঙ্গিবাদ ও মৌলবাদ মোকাবিলার বিষয়গুলি স্থান পেয়েছে।
প্রধানমন্ত্রী জানান, মিশরের সামাজিক ন্যয় মন্ত্রকের আওতায় দার-আল-ইসতায় তথ্য প্রযুক্তির একটি উৎকর্ষ কেন্দ্র ভারত গড়ে তুলবে।
CG/CB/SFS
(
সড়কপরিবহণওমহাসড়কমন্ত্রক
১লা অক্টোবর ২০২২'এর পরে তৈরি করা এম-ওয়ান ক্যাটাগরির যানবাহন গুলিকে দু'পাশে এয়ার ব্যাগ এবং দু'পাশে টিউব এয়ার ব্যাগ লাগানো বাধ্যতামূলক করার জন্য খসড়া বিজ্ঞপ্তি জারি করা হয়েছে
নতুন দিল্লি, ১৫ জানুয়ারি, ২০২১
সড়ক পরিবহন ও মহাসড়ক মন্ত্রকের পক্ষ থেকে এম- ওয়ান ক্যাটাগরির সমস্ত মোটর গাড়িতে চালকের এয়ারব্যাগকে বাধ্যতামূলক করা হয়েছে। এটি বাধ্যতামূলক করা হয়েছে যাত্রী পরিবহনের জন্য ব্যবহৃত গাড়ি, যেখানে চালকের আসন ছাড়া আটটি আসনের বেশি আসন থাকবে না। চালকের নিরাপত্তা নিশ্চিত করার জন্য ২০১৯ সালের ১ লা জুলাই থেকে এই নির্দেশ কার্যকর করা হয়েছে। একটি এয়ারব্যাগ হচ্ছে একটি যানবাহনের জন্য নিয়ন্ত্রণ ব্যবস্থা, যা সংঘর্ষের সময় চালক ও গাড়ির ড্যাশবোর্ডের আঘাত সামলাতে পারে। ফলে গুরুতর আঘাত এড়ানো সম্ভব হয়।
পরবর্তী সময়ে মন্ত্রকের পক্ষ থেকে চলতি বছরের ১ লা জানুয়ারি থেকে এম- ওয়ান ক্যাটাগরির সমস্ত যানবাহনের জন্য চালক ছাড়াও সামনের আসনে থাকা ব্যক্তির জন্য এয়ারব্যাগ ব্যবস্থা বাধ্যতামূলক করা হয়েছে।
মোটর গাড়িতে যাত্রীদের নিরাপত্তা বাড়ানোর লক্ষ্যে কেন্দ্রীয় মোটরযান আইন -১৯৮৯ -এর সংশোধন করে যাত্রীদের নিরাপত্তা জনিত বৈশিষ্ট্যগুলি বাড়ানোর সিদ্ধান্ত নেওয়া হয়েছে। সেই অনুযায়ী চলতি বছরের ১৪ই জানুয়ারি একটি খসড়া বিজ্ঞপ্তি জারি করা হয়েছে। এই বিজ্ঞপ্তিতে বলা হয়েছে যে, ২০২২ সালের ১ লা অক্টোবরের পরে নির্মিত এম- ওয়ান ক্যাটাগরির সমস্ত যানবাহনে দুটি সাইড টর্সো এয়ারব্যাগ লাগাতে হবে। সামনের আসনে যারা বসবেন তাদের মোটর গাড়ির ড্যাসবোর্ডের সঙ্গে এই এয়ারব্যাগ লাগানো থাকবে। দু পাশে থাকবে পর্দা বা টিইউ এয়ার ব্যাগ। প্রতিটির জন্য একটি করে আউট বোর্ডে বসার অবস্থানে থাকা ব্যক্তিদের জন্য ব্যবহৃত হবে।
সাইড/ সাইড টর্সো এয়ার ব্যাগ- এর অর্থ হচ্ছে যেকোনো স্ফীত অংশ জনিত ডিভাইস যা গাড়ির অভ্যন্তরের কাঠামোতে মাউন্ট করা হয়েছে। এটি প্রাথমিকভাবে মাথায় আঘাত লাগতে দেয় না। দুর্ঘটনা এড়াতে পারে এমন ভাবে এটির নকশা করা হয়েছে। সামনের আসনে যারা বসবেন তাঁদের গুরুতর আঘাত প্রতিহত করতে এটি সাহায্য করবে।
অন্যদিকে, সাইড কার্টেন/টিউব এয়ার ব্যাগ মানে যে কোন ইনফ্ল্যাটেবল অকুপ্যান্ট রেস্ট্রেন্ট ডিভাইস যা গাড়ির অভ্যন্তরে পাশের কাঠামোতে মাউন্ট করা হয়। এটি একটি সাইট ইম্প্যাক্ট ক্র্যাশ বা রোলওভার- এর মতো নকশা করা থাকে। যা প্রাথমিকভাবে মাথার আঘাত অথবা ধাক্কা প্রশমিত করতে সাহায্য করে।
সম্পূর্ণ খসড়াটি দেখার জন্য মন্ত্রকের পক্ষ থেকে ব্যবস্থা গ্রহণ করা হয়েছে।
CG/ SB
(Visitor Counter : 130
কৃষিমন্ত্রক
প্রধানমন্ত্রী কিষান প্রকল্পে সেরা কাজের জন্য কেন্দ্রীয় মন্ত্রী শ্রী নরেন্দ্র সিং তোমর রাজ্য ও জেলা গুলিকে পুরস্কৃত করেছেন
নতুন দিল্লি, ২৪ ফেব্রুয়ারি, ২০২১
কেন্দ্রীয় কৃষি ও কৃষক কল্যাণ, নগর উন্নয়ন, পঞ্চায়েতিরাজ ও খাদ্য প্রক্রিয়াকরণ মন্ত্রী শ্রী নরেন্দ্র সিং তোমর প্রধানমন্ত্রী কিষান সম্মান নিধি প্রকল্পের সার্থক রূপায়নের জন্য সেরা রাজ্য ও জেলা গুলিকে আজ পুরস্কৃত করেছেন। প্রধানমন্ত্রী কিষান সম্মান নিধির দ্বিতীয় বর্ষপূর্তি উপলক্ষে নতুন দিল্লিতে আয়োজিত এক অনুষ্ঠানে শ্রী তোমর এই পুরস্কার প্রদান করেন।
এই অনুষ্ঠানের সূচনা করে কেন্দ্রীয় মন্ত্রী বলেন, একটি ঐতিহাসিক প্রকল্প প্রধানমন্ত্রী কিষান সম্মান নিধির মাধ্যমে চলতি বছরের ২৪ ফেব্রুয়ারি পর্যন্ত মোট ১,১৫,৬৩৮.৮৭ কোটি টাকা সারাদেশে ১০.৭৫ কোটি কৃষক পরিবারের কাছে পৌঁছেছে। কৃষিক্ষেত্রে যা একটি মাইলফলক বলা চলে।
কৃষক কল্যাণে প্রধানমন্ত্রী শ্রী নরেন্দ্র মোদীর ভূমিকার কথা উল্লেখ করে শ্রী তোমর বলেন, যেসব রাজ্য এই প্রকল্প রূপায়িত করেছে তাদের অসংখ্য ধন্যবাদ।
প্রধানমন্ত্রী কিষান সম্মান নিধি যোজনায় বাজেটে যথেষ্ট পরিমাণ অর্থ বরাদ্দ করায় তিনি যে সমস্ত রাজ্যে কৃষকরা এই প্রকল্পে অন্তর্ভুক্ত হতে না পেরে বঞ্চিত হচ্ছেন, তাঁদেরকে এই প্রকল্পে সামিল করতে রাজ্যগুলির কাছে আহ্বান জানান।
প্রধানমন্ত্রীরদপ্তর
এশিয়ান গেমস-এ পুরুষদের ডবলস ব্যাডমিন্টন বিভাগে স্বর্ণ পদক জয়ী সাত্ত্বিক সাইরাজ রানকিরেড্ডি এবং চিরাগ শেঠিকে অভিনন্দন প্রধানমন্ত্রীর
নয়াদিল্লি, ৭ অক্টোবর, ২০২৩
এশিয়ান গেমস-এ পুরুষদের ডবলস ব্যাডমিন্টন বিভাগে স্বর্ণ পদক জয়ী সাত্ত্বিক সাইরাজ রানকিরেড্ডি এবং চিরাগ শেঠিকে অভিনন্দিত করেছেন প্রধানমন্ত্রী শ্রী নরেন্দ্র মোদী।
এ সম্পর্কে সমাজমাধ্যমে তুলে ধরা এক বার্তায় প্রধানমন্ত্রী বলেছেন ;
“চমক সৃষ্টি করার মতো জুটি @satwiksairaj এবং @Shettychirag04 পুরুষদের ডবলস ব্যাডমিন্টন বিভাগে স্বর্ণ পদক জয় করেছেন। এজন্য তাঁদের অভিনন্দন। তাঁদের ক্রীড়া নৈপুণ্য ব্যাডমিন্টন কোর্টকে আরও উজ্জ্বল করে তুলেছিল। ভারত এজন্য সর্বদাই গর্ব অনুভব করবে।”
PG/SKD/DM
(
প্রতিরক্ষামন্ত্রক
সীমান্ত পারের সন্ত্রাস দমনে ভারতের দৃঢ় অঙ্গিকারের কথা পুনরায় জানালেন প্রতিরক্ষা মন্ত্রী শ্রী রাজনাথ সিং
সন্ত্রাস-ভীতি দমনে সার্ক রাষ্ট্রগুলিকে একজোট হওয়ার আহ্বান
নয়াদিল্লি, ২৮ জানুয়ারি, ২০২০
সীমান্ত পারের সন্ত্রাসের প্রেক্ষিতে যোগ্য জবাব দিতে ভারত সবদিক থেকে সক্ষম। ২০১৬ ও ২০১৯এর জঙ্গি আগ্রমনের বিরুদ্ধে গৃহীত অভিযানগুলি সন্ত্রাসবাদ দমনে ভারতের দৃঢ় অঙ্গিকারকেই প্রতিফলিত করে। আজ নতুন দিল্লীতে ইন্সটিটিউট ডিফেন্স স্টাটিজ অ্যান্ড অ্যানালিসিস প্রতিষ্ঠানে দ্বাদশ দক্ষিণ এশীয় সম্মেলনের উদ্বোধনী অনুষ্ঠানে একথা বলেন প্রতিরক্ষা মন্ত্রী শ্রী রাজনাথ সিং। ভারতের অবস্হানের কথা পুনরায় উল্লেখ করে শ্রী সিং বলেন, আলাপ-আলোচনা ও সন্ত্রাস একসঙ্গে চলতে পারে না। পাকিস্তানের মাটি থেকে ভারতের বিরুদ্ধে বিভিন্ন সন্ত্রাসমূলক কর্মকান্ড চালানোর জন্য দায়ী জঙ্গি গোষ্ঠীগুলির বিরুদ্ধে প্রকাশ্যে সে দেশকে কার্যকর ব্যবস্হা গ্রহণের কথা বলেন তিনি।
প্রতিরক্ষা মন্ত্রী আরও বলেন, আঞ্চলিক শান্তি ও নিরাপত্তার জন্য যৌথ প্রয়াস গ্রহণের জন্য ভারত প্রতিবেশীদের সঙ্গে আলাপ-আলোচনায় সক্রিয়ভাবে সামিল হয়েছে। সন্ত্রাস ভীতি দূর করতে তিনি সার্ক দেশগুলিকে ঐক্যবদ্ধ প্রয়াস গ্রহণেরও আহ্বান জানান। পাকিস্তান বাদে অন্যান্য সার্ক রাষ্ট্রগুলি একে অপরের অভ্যন্তরীণ ব্যাপারে হস্তক্ষেপ না করার এবং সীমান্ত পারের সন্ত্রাসে মদত না দেওয়ার নীতি গ্রহণ করেছে বলেও তিনি মন্তব্য করেন। কোনো দেশের নাম উল্লেখ না করে প্রতিরক্ষা মন্ত্রী বলেন, কেবল একটি দেশের আচরণ ও নীতির দরুণ সার্কের পূর্ণ সম্ভাবনা বাস্তব রূপ পায়নি। কেবল ওই দেশটির জন্যই সার্ক দেশগুলির মধ্যে মোটরগাড়ি চলাচল সংক্রান্ত চুক্তিটি বাস্তবায়িত হতে পারেনি। ঐ দেশটি রাষ্ট্রীয় নীতির অঙ্গ হিসেবে সন্ত্রাসবাদকে ব্যবহার করে আসছে। তিনি বলেন, বিদেশ ও নিরাপত্তা নীতির মাধ্যম হিসেবে সন্ত্রাসবাদকে কাজে লাগানোর ফলে এই অঞ্চলে সন্ত্রাসবাদ এবং মৌলবাদ বেড়েছে, যা অন্যান্য রাষ্ট্রগুলির নিরাপত্তার কাছে সঙ্কটজনক চ্যালেঞ্জ হয়ে উঠেছে। ভারতের মুম্বাই, পাঠানকোট, উরি ও পুলওয়ামাতে জঙ্গি আক্রমণের স্মৃতির কথা উল্লেখ করে শ্রী সিং বলেন, এই ঘটনাগুলি সবই প্রতিবেশী একটি দেশের রাষ্ট্র মদতপুষ্ট সন্ত্রাসমূলক কাজকর্মের নজির। এই অঞ্চলে ভৌগলিক আয়তনের দিক থেকে বড় দেশ হিসেবে ভারত সর্বদাই প্রতিবেশীদের সঙ্গে সমৃদ্ধির প্রসারে কাজ করেছে।
আঞ্চলিক একতা ও সহযোগিতার প্রয়োজনীয়তার ওপর জোর দিয়ে শ্রী সিং বলেন, ভারত সর্বদাই সৌভাতৃত্ব ও পরম্পরাগত জ্ঞানের এক উৎস হিসেবে কাজ করেছে। প্রধানমন্ত্রী শ্রী নরেন্দ্র মোদীর সুদক্ষ নেতৃত্বে ভারত সরকার ‘সবকা সাথ সবকা বিকাশ’এর মন্ত্রে বিশ্বাস করে। এই আদর্শ সকলের পক্ষেই লাভজনক হবে বলেও শ্রী সিং অভিমত প্রকাশ করেন।
শ্রী সিং দক্ষিণ এশিয়া অঞ্চলের নাগরিক সমাজগুলিকেও সহযোগিতার বাতাবরণ গড়ে তুলতে সহযোগিতার আহ্বান জানান। এই সম্মেলনে ইন্সটিটিউট ডিফেন্স স্টাটিজ অ্যান্ড অ্যানালিসিস বা আইডিএসএ-র ডিরেক্টর জেনারেল শ্রী সুজন আর চিনয় এবং প্রতিরক্ষা মন্ত্রকের উচ্চপদস্হ আধিকারিকরা উপস্হিত ছিলেন।
CG/BD/NS
(Visitor Counter : 361
ইস্পাতমন্ত্রক
বিশেষ ইস্পাত ক্ষেত্রের জন্য উৎপাদনের সঙ্গে যুক্ত উৎসাহদায়ক  প্রকল্পের অনুমোদন কেন্দ্রীয় মন্ত্রিসভায়
নতুন দিল্লি, ২২ জুলাই, ২০২১
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা আজ উৎপাদনের সঙ্গে যুক্ত উৎসাহদায়ক  প্রকল্পে অনুমোদন দিয়েছে। ভারতীয় অর্থনীতিতে ইস্পাত ক্ষেত্রের গুরুত্বপূর্ণ ভূমিকার কথা বিবেচনা করে এই সিদ্ধান্ত নেওয়া হয়েছে। এই প্রকল্পটি উচ্চ মানের ইস্পাত উৎপাদন বৃদ্ধিতে সাহায্য করবে। পাশাপাশি রপ্তানি বৃদ্ধি এবং উচ্চ গুণমানের ইস্পাতের আমদানির ওপর নির্ভরতা হ্রাস করবে। বাজেটে বরাদ্দকৃত ৬ হাজার ৩২২ কোটি টাকা সহ এই প্রকল্পে প্রায় ৪০ হাজার কোটি টিকা বিনিয়োগ করা হবে এবং অতিরিক্ত ২৫ মিলিয়ন টন ইস্পাত উৎপাদনে সক্ষম করে তুলে বলে আশা করা যাচ্ছে।
২০২০-২১ অর্থ বর্ষে ১০২ মিলিয়ন টন ইস্পাত উৎপাদন হয়েছে। এর মধ্যে মাত্র ১৮ মিলিটন টন বিশেষ গুণমান সম্পন্ন ইস্পাত হয়েছে। এছাড়াও ৬.৭ মিলিয়ন টন ইস্পাত প্রতি বছর আমদানি করা হয়। পাশাপাশি ৪ মিলিয়ন টন বিশেষ ইস্পাত আমদানি করতে হয়। এতে প্রায় ৩০ হাজার কোটি টাকা খরচ হয়। এই প্রকল্প গ্রহণের ফলে এবার ভারত বিশেষ ইস্পাত উৎপাদনে আত্মনির্ভর হয়ে উঠবে এবং কোরিয়া ও জাপানের মতো উন্নতমানের ইস্পাত উৎপাদনকারী দেশ হিসেবে পরিচিতি লাভ করতে। আশা করা হচ্ছে ২০২৬-২৭ অর্থ বর্ষের মধ্যে দেশে ৪২ মিলিয়ন টন বিশেষ উৎপাদন করা সম্ভব হবে। এতে দেশে প্রায় ২.৫ লক্ষ কোটি টাকা মূল্যের বিশেষ ইস্পাত উৎপাদন এবং ব্যবহার সুনিশ্চিত করবে। একইভাবে ভারতে বৈদেশিক মুদ্রায় ৩৩ হাজার কোটি টাকা সাশ্রয় হবে। এই প্রকল্পের ফলে ছোট ছোট ইস্পাত কেন্দ্র ও সুসংহত ইস্পাত কেন্দ্রগুলি লাভবান হবে। এই পিএলআই প্রকল্পের মধ্যে কোটেড/ প্লেটেড ইস্পাত পণ্য, উচ্চ শক্তি/ ক্ষয় প্রতিরোধকারী ইস্পাত, রেলের জন্য বিশেষ ইস্পাত, ধাতব ইস্পাত পণ্য, বৈদ্যুতিন ক্ষেত্রে ব্যবহৃত ইস্পাত - এই ৫টি বিভাগ অন্তর্ভুক্ত রয়েছে। এই পিএলআই প্রকল্পে তিনটি স্তর রয়েছে। সর্বনিম্ন স্তরে ৪ এবং সর্বোচ্চ ১২ শতাংশ হারে উৎসাহ ভাতা প্রদান করা হবে। এই প্রকল্প গ্রহণের ফলে প্রধানমন্ত্রী নরেন্দ্র মোদী আত্মনির্ভর ভারত গঠনের ক্ষেত্রে বিশেষ উৎসাহ যোগাবে। আগামী দিনে এই পিএলআই প্রকল্পটি দেশীয় ইস্পাত মূল্য শৃঙ্খলকে শক্তিশালী করে তুলতে গুরুত্বপূর্ণ ভূমিকা পালন করবে। এই প্রকল্পের ফলে ৬৮ হাজার প্রত্যক্ষ সহ মোট ৫.২৫ লক্ষ কর্মসংস্থান সৃষ্টির সম্ভাবনা রয়েছে।
CG/SS/SKD/
(Visitor Counter : 177
নীতিআয়োগ
বিদ্যালয়গুলিতে উদ্ভাবনের প্রসারে সিজিআই – এর সঙ্গে সহযোগিতা অটল ইনোভেশন মিশন – এর
নয়াদিল্লি, ১৩ অক্টোবর, ২০২০
বিদ্যালয়গুলিতে উদ্ভাবনের আরও প্রসারে নীতি আয়োগের উদ্যোগে পরিচালিত অটল ইনোভেশন মিশন সিজিআই ইন্ডিয়ার সঙ্গে স্টেটমেন্ট অফ ইনটেন্ট  বা আগ্রহপত্রে স্বাক্ষর করেছে। অটল ইনোভেশন মিশনের অধীন অটল টিঙ্কারিং ল্যাবগুলিকে সহযোগিতার অঙ্গ হিসাবে যে সমস্ত বিদ্যালয়ে অটল টিঙ্কারিং ল্যাব রয়েছে, সেখানে এক সফল ও উদ্ভাবনে আগ্রহী পড়ুয়াদের নিয়ে দল গঠনে সহযোগিতা করতে অটল ইনোভেশন মিশন এবং সিজিআই ইন্ডিয়া সহযোগিতার সিদ্ধান্ত নিয়েছে। উল্লেখ করা যেতে পারে, সিজিআই ইন্ডিয়া দেশের অন্যতম বৃহৎ তথ্য প্রযুক্তি ও বিজনেস কনসাল্টিং পরিষেবাদাতা সংস্থা।
কেন্দ্রীয় সরকারের একটি ফ্ল্যাগশিপ কর্মসূচি হ’ল – অটল ইনোভেশন মিশন। এই মিশনে দেশ জুড়ে উদ্ভাবন ও শিল্পোদ্যোগীতার কর্মসংস্কৃতির প্রসারে উৎসাহ দেওয়া হয়। সারা দেশে ২৫ লক্ষেরও বেশি বিদ্যালয় পড়ুয়ার কাছে অটল টিঙ্কারিং ল্যাবের সুবিধা রয়েছে। অটল টিঙ্কারিং ল্যাব হ’ল – বিদ্যালয়গুলিতে স্থাপিত উদ্ভাবনমূলক কর্মকান্ডের এক স্বতন্ত্র কেন্দ্র, যেখানে পড়ুয়ারা স্বেচ্ছায় স্বাধীনভাবে নিজেদের সৃজনশীলতার নিদর্শন রাখে এবং উদ্ভাবনমূলক সমাধানসূত্র খুঁজে বের করতে দৈনন্দিন জীবনের সঙ্গে যুক্ত সমস্যাগুলি নিরসনে কার্যকর ভূমিকা গ্রহণ করে।
ইচ্ছাপত্র অনুযায়ী, সিজিআই ইন্ডিয়া দেশে ব্যাঙ্গালোর, চেন্নাই, হায়দরাবাদ ও মুম্বাইয়ের যে সমস্ত বিদ্যালয়ে অটল টিঙ্কারিং ল্যাবের সুবিধা রয়েছে, সেরকম ১০০টি বিদ্যালয়কে সাময়িক অন্তর্ভুক্ত করার সিদ্ধান্ত নিয়েছে। সিজিআই – এর স্বেচ্ছাসেবকরা অটল টিঙ্কারিং ল্যাবগুলিতে ছাত্রছাত্রীদের সৃজনশীল উদ্যোগগুলিকে উৎসাহিত করবে এবং তাঁদের সঠিক দিশায় পরিচালনার লক্ষ্যে প্রয়োজনীয় সহায়তা যোগাবে। এছাড়াও, সিজিআই ইন্ডিয়ার পক্ষ থেকে ডিজাইন থিঙ্কিং, কম্প্যুটেশনাল থিঙ্কিং, রোবোটিক্স এবং কোডিং সম্পর্কিত একাধিক বিষয়ে নির্দিষ্ট কিছু বিদ্যালয়ে শিক্ষক-শিক্ষিকাদের জন্য প্রশিক্ষণ কর্মশিবিরের আয়োজন করবে।
অটল ইনোভেশন মিশনের মিশন ডাইরেক্টর আর রামানন্দ দুই সংস্থার মধ্যে এ ধরনের ইচ্ছাপত্র স্বাক্ষরিত হওয়ায় সন্তোষ প্রকাশ করে বলেছেন, অটল ইনোভেশন মিশন এবং সিজিআই উভয়েই অটল টিঙ্কারিং ল্যাবগুলির জন্য অত্যন্ত গুরুত্বপূর্ণ। এর ফলে, অটল টিঙ্কারিংত ল্যাবের ছাত্রছাত্রী ও শিক্ষক-শিক্ষিকারা উদ্ভাবনমূলক কর্মকান্ডের প্রসারে আরও বেশি উপকৃত হবেন।
ভারতে সিজিআই ইন্ডিয়া সংস্থার ১৪ হাজারেরও বেশি কর্মী গুরুত্বপূর্ণ বড় মহানগর ও শহরগুলিতে কনসালটেন্ট হিসাবে কাজ করে। এই কনসালটেন্টরা সারা বিশ্ব জুড়ে ক্লায়েন্টদের গ্লোবাল ডেলিভারী সুবিধা প্রদান করে থাকে।
CG/BD/SB
(Visitor Counter : 196